วาด รวี: ปัญหาทักษิณและปัญหาของการต่อต้านทักษิณ
ปัญหาทักษิณเป็นเรื่องที่ฝ่ายต่อต้านทักษิณผิดตั้งแต่ กลัดกระดุมเม็ดแรก แล้ว และก็ยังทำผิดต่อ ๆ มาเรียกร้องพระราชอำนาจ รัฐประหารตั้งรัฐบาลสุรยุทธ์ ปลดสมัครทำกับข้าว ปิดสนามบินไล่สมชาย ตั้งรัฐบาลอภิสิทธิ์ในค่ายทหาร ไม่ยุบสภา-ล้อมปราบ 52-53 กระทั่งมาจนถึง ไล่ยิ่งลักษณ์-ไม่เอาเลือกตั้ง ในปัจจุบันผิดแล้วผิดอีก ผิดซ้ำ ๆ ซาก ๆ ด้วยการพยายามต่อต้านทักษิณโดยการทำลายประชาธิปไตยปัญหาการต้านทักษิณ จน ต้าน-ทำลายประชาธิปไตย กระทั่งทำลายหลักการพื้นฐาน จนถึงกับปฏิเสธการเลือกตั้งอย่างที่เป็นอยู่ในขณะนี้ นอกจากจะไม่มีวันทำลายปีกค่ายทางการเมืองฝ่ายทักษิณแล้ว ยังมีแต่จะทำให้การเมืองของประเทศถอยหลังไปเรื่อย ๆ และบีบให้การสนับสนุนทักษิณกับการสนับสนุนประชาธิปไตยกลายเป็นเรื่องเดียวกันจริง ๆ แล้วปัญหาทักษิณนั้น แยกไม่ออก จากปัญหาเรื่องบทบาทและสถานภาพของสถาบันกษัตริย์ในโลกสมัยใหม่ถ้าฝ่ายต้านทักษิณยังดันทุรังจะใช้วิธีการเดิม ๆ ไม่ต่างกับครั้งแรกที่เสนอเรื่องพระราชอำนาจ ในเวลาที่เสถียรภาพของสถาบันกษัตริย์กำลังเปลี่ยนแปลงแล้ว อนาคตก็มีแต่จะพินาศไปด้วยกันทั้งหมดการเรียกร้องพระราชอำนาจก็ดี เรียกหารัฐประหารก็ดี หรือแม้แต่ความรู้สึกที่มีต่อศาลรัฐธรรมนูญ และองค์กรอิสระทั้งหลายของฝ่ายต้านทักษิณ ล้วนแล้วแต่สะท้อนให้เห็นถึงความรู้สึกทางการเมืองแบบ ต่ำต้อย ที่ไม่รู้จักคุณค่าของเสรีภาพ และไร้ความสามารถที่จะ กำหนดตัวเอง ซึ่งเป็นคุณค่าพื้นฐานของการเมืองสมัยใหม่แต่ถ้ามองว่าปัญหาที่เกี่ยวกับสถานภาพและบทบาทของสถาบันกษัตริย์ ปัญหาทักษิณ ปัญหาอำมาตย์ ปัญหาระบบอุปถัมภ์ ทั้งหมดนี้เป็นเรื่องเดียวกัน และทั้งหมดนี้ต้องแก้ไขด้วยการสร้างระบบคุณค่าที่แท้จริงของระบอบประชาธิปไตยการแก้ปัญหาเรื่องทักษิณก็จะแยกไม่ออกจากการสร้างกระบวนการทางการเมืองที่เป็นประชาธิปไตยต่อให้วันนี้ไม่มีกลไกจากเสียงข้างมากมาเอื้ออำนวย ก็ไม่มีอะไรที่จะต้องหวั่นเกรงตราบใดที่ฐานความชอบธรรมของเสียงข้างมากยังเป็นกลไกประชาธิปไตยตรงกันข้าม การต้านทักษิณด้วยหลักประชาธิปไตยที่แท้ กลับจะยิ่งทำให้กระบวนประชาธิปไตยเติบโตขึ้นอย่างทั่วถึง ผ่านการโต้แย้งกันในกรณีต่าง ๆ
ปัญหาทักษิณเป็นเรื่องที่ฝ่ายต่อต้านทักษิณผิดตั้งแต่ กลัดกระดุมเม็ดแรก แล้ว และก็ยังทำผิดต่อ ๆ มา เรียกร้องพระราชอำนาจ รัฐประหารตั้งรัฐบาลสุรยุทธ์ ปลดสมัครทำกับข้าว ปิดสนามบินไล่สมชาย
ทักษิณ ชินวัตร,นายกฯพระราชทาน,วาด รวี,สถาบันกษัตริย์,เลือกตั้ง